el el el el el el el el el el el el el el el el el el el el el el el el el el el el el el it el el el el el el it el fr it it el fr cs fr el ja it fr el de it it el fr it el el el el el it el en it el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Το λήμμα παραθέτει τις πηγές του αόριστα, χωρίς παραπομπές. Βοηθήστε συνδέοντας το κείμενο με τις πηγές χρησιμοποιώντας παραπομπές, ώστε να είναι επαληθεύσιμο.
Το πρότυπο τοποθετήθηκε χωρίς ημερομηνία. Για τη σημερινή ημερομηνία χρησιμοποιήστε: {{χωρίς παραπομπές|5|10|2022}}
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Ο Αντώνης Αντωνιάδης (Πετροχώρι Ξάνθης, 25 Μαΐου 1946) είναι Έλληνας παλαίμαχος ποδοσφαιριστής και ένας από τους μεγαλύτερους Έλληνες σκόρερ. Είχε το προσωνύμιο ο ψηλός.
* Οι συμμετοχές και τα γκολ στις προηγούμενες ομάδες υπολογίζονται μόνο για τα εγχώρια πρωταθλήματα.
2 Τίτλοι - Διακρίσεις
Πρώτη ομάδα της καριέρας του ήταν η Ασπίδα Ξάνθης όπου εντυπωσίασε με τις εμφανίσεις του, προσελκύοντας το ενδιαφέρον του Παναθηναϊκού, ο οποίος και τον απέκτησε το 1968.
Ο Αντώνης Αντωνιάδης με τον Φέρεντς Πούσκας
Με τη φανέλα του Παναθηναϊκού αναδείχθηκε πρώτος σκόρερ του πρωταθλήματος 5 φορές (1970, 1972, 1973, 1974, 1975). Μάλιστα τα 39 του γκολ τη περίοδο 1971-72 είναι ρεκόρ ακατάρριπτο μέχρι σήμερα. Συμμετείχε στη μεγάλη ομάδα του 1971 που αγωνίστηκε στον τελικό του Κυπέλλου Πρωταθλητριών απέναντι στον ΑΦΚ Άγιαξ. Ο Αντώνης Αντωνιάδης εκείνη τη χρονιά αναδείχθηκε πρώτος σκόρερ της διοργάνωσης με 10 γκολ (τα 4 από τα οποία εναντίον της λουξεμβουργιανής Ζενές Ες, στην εντός έδρας νίκη με 5-0, που αποτέλεσαν τότε επίδοση ρεκόρ ποδοσφαιριστή ελληνικού συλλόγου σε ευρωπαϊκή διοργάνωση) και αποδείχθηκαν πολύτιμα για την πορεία ως τον τελικό.
Το καλοκαίρι του 1978 αποκτήθηκε ως ελεύθερος από τον Ολυμπιακό όπου αγωνίστηκε μία περίοδο και σε 13 αγώνες σημείωσε 7 γκολ. Την επόμενη χρονιά μεταπήδησε στον Ατρόμητο Αθηνών, για να επιστρέψει το 1981 στον Παναθηναϊκό όπου και έκλεισε την καριέρα του.
Το 1982, μετά από 22 χρόνια καριέρας, εγκατέλειψε την ενεργό δράση, στην πραγματικότητα όμως τελευταία φορά αγωνίστηκε τον Νοέμβριο του 1980, δηλαδή την περίοδο 1980-81, εναντίον της Δόξας Δράμας στη Λεωφόρο, όπου μάλιστα σκόραρε με εντυπωσιακό τρόπο. Ωστόσο αναφέρεται ότι σταμάτησε την αγωνιστική περίοδο 1981-1982, όταν και έληξε το συμβόλαιό του στον Παναθηναϊκό.
Από το 1970 έως το 1977 αγωνίστηκε 21 φορές με την Εθνική Ελλάδας και σκόραρε 6 φορές. Προηγουμένως είχε κατακτήσει το Παγκόσμιο Κύπελλο Ποδοσφαίρου Ενόπλων 1969 με την εθνική ενόπλων.
Εκτός από τα 6 τέρματα που έχει πετύχει με την εθνική ομάδα, έχει σκοράρει με τον Παναθηναϊκό στα κύπελλα Ευρώπης συνολικά 16 φορές και ήταν την εποχή εκείνη ο πρώτος σκόρερ των ελληνικών συλλόγων στις ευρωπαϊκές διοργανώσεις (σήμερα βρίσκεται στην έβδομη θέση του σχετικού πίνακα). Είναι επίσης δεύτερος σκόρερ του Κυπέλλου Ελλάδας με 65 γκολ. Από το 1965 έως το 1968 στη Β΄ Εθνική, όταν αγωνιζόταν στην Ασπίδα Ξάνθης, αναδείχθηκε δύο φορές πρώτος σκόρερ, ενώ στην εν λόγω κατηγορία αγωνίστηκε και την περίοδο 1979-80 με τον Ατρόμητο. Επισήμως, για την Α' Εθνική, του αναγνωρίζονται 187 γκολ και για τη Β' 73, συνολικά 260 τέρματα. Αριθμός όμως που περιλαμβάνει τις "πέτρινες εποχές" της στατιστικής, τότε που ακόμα και για την πρωτιά των σκόρερ της περιόδου 1972-73 υπήρξαν αμφισβητήσεις, καθώς ένα από τα γκολ του είχε βρει σε αντίπαλο (με τα σημερινά δεδομένα θα μετρούσε κανονικά, τότε όμως είχε γίνει ολόκληρο ζήτημα). Χαρακτηριστικό είναι ότι οι μισές εφημερίδες και περιοδικά της εποχής του έδιναν 22 γκολ, ενώ οι υπόλοιπες 23... Τα γκολ που πέτυχε στην Α΄ Εθνική τις χρονιές που δεν βγήκε πρώτος σκόρερ είναι : 1969-5, 1971-11, 1976-12, 1977-13, 1978-4, 1979-7, 1981-2. Έτσι συνολικά φαίνεται να έχει σκοράρει τουλάχιστον 347 τέρματα σε επίσημους αγώνες.
Τα 10 γκολ του Αντώνη Αντωνιάδη στην πορεία έως τον τελικό του Γουέμπλεϊ:
16/09/1970: Ζενές Ες – Παναθηναϊκός 1-2 (11’ Ντιτζένοβα – 6’ Αντωνιάδης, 35’ Ελευθεράκης)
30/09/1970: Παναθηναϊκός – Ζενές Ες 5-0 (17’ Ελευθεράκης, 27’, 30’, 37’, 58’ Αντωνιάδης)
21/10/1970: Παναθηναϊκός – Σλόβαν Μπρατισλάβας 3-0 (3’ Δομάζος, 55’ Αντωνιάδης, 87’ Δεληγγιάνης)
04/11/1970: Σλόβαν Μπρατισλάβας – Παναθηναϊκός 2-1 (33’ Μόντερ, 57’ Τσάπκοβιτς – 52’ Αντωνιάδης)
09/03/1971: Έβερτον – Παναθηναϊκός 1-1 (90’ Τζόνσον - 82’Αντωνιάδης)
23/03/1971: Παναθηναϊκός – Έβερτον 0-0
14/04/1971: Ερυθρός Αστέρας – Παναθηναϊκός 4-1 (14’ Νόβκοβιτς, 39’ Ατσίμοβιτς, 47’ Γιάνκοβιτς, 68’ Όστοϊτς – 55’ Καμάρας)
28/04/1971: Παναθηναϊκός – Ερυθρός Αστέρας 3-0 (1’, 54’ Αντωνιάδης, 68’ Καμάρας)
02/06/1971: Άγιαξ – Παναθηναϊκός 2-0
1 Παγκόσμιο Κύπελλο Ποδοσφαίρου Ενόπλων 1969
4 Πρωταθλήματα Ελλάδος: 1969, 1970, 1972, 1977
2 Κύπελλα Ελλάδος: 1969, 1977
1 Βαλκανικό Κύπελλο συλλόγων: 1977
1 Τελικός Κυπέλλου Πρωταθλητριών: 1971
1 Τελικός Διηπειρωτικό Κύπελλο: 1971
1967: Πρώτος σκόρερ Β' Εθνικής Ελλάδος: 20 γκολ.
1968: Πρώτος σκόρερ Β' Εθνικής Ελλάδος: 23 γκολ.
1970: Πρώτος σκόρερ Ελλάδος: 25 γκολ.
1971: Πρώτος σκόρερ Κυπέλλου Πρωταθλητριών: 10 γκολ.
1972: Πρώτος σκόρερ Ελλάδος: 39 γκολ.
1972: Δεύτερος σκόρερ στην Ευρώπη (Ασημένιο Παπούτσι).
1973: Πρώτος σκόρερ Ελλάδος: 22 γκολ.
1974: Πρώτος σκόρερ Ελλάδος: 26 γκολ.
1975: Πρώτος σκόρερ Ελλάδος: 20 γκολ.
Το 1980 ο Αντώνης Αντωνιάδης έγινε πρόεδρος του ΠΣΑΠ, θέση στην οποία διατηρήθηκε για 28 χρόνια, έως και τον Αύγουστο του 2008, οπότε και αποχώρησε καταλαμβάνοντας διοικητική θέση στον Παναθηναϊκό.
Σαν σήμερα, 45 χρόνια πριν: Όταν ο Αντώνης Αντωνιάδης υπέγραφε από την Ασπίδα Ξάνθης στον Παναθηναϊκό Αρχειοθετήθηκε 2020-11-26 στο Wayback Machine., Γιάννης Γιαγκίνης, thrakisports.gr.